Nacrt



**MINISTARSTVO KAPITALNIH INVESTICIJA**

**K O N C E S I O N I A K T**

**O ENERGETSKOJ MINERALNOJ SIROVINI MRKOLIGNITNI UGALJ LOKALITETA**

**„MATARUGE”, OPŠTINA PLJEVLJA**

**Podgorica, decembar 2021. godine**

**OPŠTI PODACI O KONCESIONOM AKTU**

**Naziv Koncesionog akta:**

**Koncesioni akt o energetskoj mineralnoj sirovini mrkolignitni ugalj lokaliteta „Mataruge”, Opština Pljevlja.**

Izrada Koncesionog akta izvršena je na osnovu Dopune plana davanja koncesija za detaljna geološka istraživanja i eksploataciju mineralnih sirovina za 2020. godinu, koju je Vlada donijela na sjednici 27 avgusta 2020 godine a u koju je uvršten i lokalitet mrkolignitnog uglja „Mataruge”, opština Pljevlja.

U skladu sa članom 40 Zakona o geološkim istraživanjima („Sl. list RCG’’, br. 28/93, 27/94, 42/94 i 26/07 i „Sl. list CG“, br. 28/11) i Programom geoloških istraživanja, JU Zavod za geološka istraživanja je pripremila kompleksnu geološku podlogu za potrebe izrade Koncesionog akta za lokalitet mrkolignitnog uglja „Mataruge”, opština Pljevlja.

U skladu sa Zakonom o koncesijama („Službeni list CG”, broj 8/09 i 73/19) i Dopunom plana davanja koncesija za detaljna geološka istraživanja i eksploataciju mineralnih sirovina za 2020. godinu, Ministarstvo kapitalnih investicija - Vlada Crne Gore (u daljem tekstu: Ministarstvo) je pripremilo Koncesioni akt o ležištu energetske mineralne sirovine mrkolignitnog uglja „Mataruge”, opština Pljevlja.

**Izvori podataka za izradu Koncesionog akta:**

* Raspoloživa geološka i rudarska dokumentacija Ministarstva kapitalnih investicija i JU Zavod za geološka istraživanja Podgorica;
* Tehnička dokumentacija Rudnika uglja A.D. Pljevlja sa potrebnim podacima za izradu Koncesionog akta;
* Ministarstvo zaštite životne sredine i uređenja prostora;
* Direkcija za nekretnine, Područna jedinica Pljevlja;
* Sekretarijat za urbanizam, građevinarstvo i stambeno-komunalne poslove Opštine Pljevlja;
* Rudnika uglja A.D. Pljevlja i Zavod za statistiku CG-Monstat, podaci o prosječno ostvarenoj cijeni mineralne sirovine mrkolignitskog uglja u Crnoj Gori u 2020. godini.

**Zakonski propisi korišćeni pri izradi Koncesionog akta:**

* Zakon o koncesijama („Sl. list CG“, br. 8/09 i 73/19);
* Zakon o rudarstvu („Sl. list CG“, br. 65/08, 74/10 i 40/11);
* Zakon o geološkim istraživanjima (‘“Sl. list RCG’’, br. 28/93, 27/94, 42/94 i 26/07 i „Sl. list CG“, br. 28/11);
* Zakon o procjeni uticaja na životnu sredinu („Sl. list RCG“, br. 75/18);
* Uredba o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16);
* Uredba o visini sredstava za sanaciju i rekultivaciju prostora na kojem se izvode rudarski radovi, načinu obračunavanja, plaćanja i korišćenja tih sredstava („Sl. list CG“, br. 51/11).

**Mjesto i vrijeme izrade Koncesionog akta:**

**Podgorica, decembar 2021. godine**

**S A D R Ž A J**

**strana**

|  |  |
| --- | --- |
| Uvod | 3 |
|  |  |
| 1. Tehnički izvještaj o lokalitetu mrkolignitnog uglja „Mataruge”- Opština Pljevlja | 4 |
|  |  |
| 2. Rok trajanja koncesije | 8 |
|  |  |
| 3. Osnovni parametri za ocjenu ekonomske opravdanosti investicije | 9 |
|  |  |
| 4. Mjere za zaštitu životne sredine | 12 |
|  |  |
| 5. Rekultivacija istražno-eksploatacionog prostora „Mataruge” | 12 |
|  |  |
| 6. Unapređenje energetske efikasnosti | 14 |
|  |  |
| 7. Uslovi koje je dužan da ispunjava koncesionar u pogledu tehničke opremljenosti, finansijske sposobnosti i ostale reference i dokaze o ispunjavanju tih uslova | 14 |
|  |  |
| 8. Minimalni – početni iznos koncesione naknade | 15 |
|  |  |
| 9. Obavezujući elementi ponude | 17 |
|  |  |
| 10. Spisak potrebne tehničke dokumentacije sa uslovima za njenu izradu, odobrenja, saglasnosti i mišljenja za obavljanje koncesione djelatnosti | 18 |
|  |  |
| 11. Hronologija izrade tehničke dokumentacije i pribavljanje odobrenja i saglasnosti za izvođenje rudarskih radova | 19 |
|  |  |
| 12. Osnovni elementi tenderske dokumentacije (oglas, dokumentacija vezana za ponudu) | 20 |
|  |  |
| 13. Spisak propisa koji se primjenjuje u postupku davanja koncesije i u vršenju koncesione djelatnosti | 21 |
|  |  |

Prilozi

**UVOD**

U Državnom planu eksploatacije mineralnih sirovina za period 2019-2028. godina, navedeno je da, mrkolignitni i mrki ugalj predstavljaju osnovnu energetsku sirovinu za proizvodnju električne energije i široku potrošnju.

Projekcija eksploatacije uglja u Crnoj Gori za desetogodišnji period data je na osnovu sagledavanja mogućnosti plasmana uglja i postojećih kapaciteta rudnika, vodeći računa o ovjerenim rezervama uglja i racionalnom planiranju dinamike otvaranja ležišta, u smislu homogenizacije uglja i njegovom plasmanu za potrebe TE „Pljevlja“.

Upravo iz tog razloga, prepoznat je potencijal ležišta „Mataruge“ koje bi se detaljnim geološkim istraživanjem i potvrdom rezervi i kvaliteta uglja moglo planirati za buduću eksploataciju.

Cilj izrade Koncesionog akta je realizacija dodjele koncesije za istraživanje i eksploataciju mrkolignitnog uglja na lokalitetu „Mataruge”, opština Pljevlja.

Na osnovu člana 17 Zakona o koncesijama, postupak za davanje koncesija pokreće nadležni organ izradom Koncesionog akta, u skladu sa Dopunom plana davanja koncesija za detaljna geološka istraživanja i eksploataciju za 2020. godinu. U dopunu plana za 2020. godinu uvršten je i lokalitet mrkolignitnog uglja „Mataruge”, opština Pljevlja.

Članom 20, stav 2 tačka 6, propisano je da nije neophodno sprovoditi postupak javnog nadmetanja na osnovu javnog oglasa u slučaju realizacije koncesije od strane privrednog društva ili pravnog lica u kome država ima više od polovine akcija ili udjela ili više od polovine prava glasa ili ima pravo na izbor većine članova organa upravljanja ili lica koja su ovlašćena za zastupanje u skladu sa zakonom, ili odlučujući uticaj na upravljanje ili vođenje poslova tog lica, odnosno više od polovine akcija ili udjela ima privredno društvo ili pravno lice u kome država ima više od polovine akcija ili udjela ili više od polovine prava glasa ili ima pravo na izbor većine članova organa upravljanja ili lica koja su ovlašćena za zastupanje u skladu sa zakonom, ili odlučujući uticaj na upravljanje i vođenje poslova tog lica. Odluku shodno zakonu donosi Vlada.

Imajući u vidu člana 20 stav 2 tačka 6 Zakona o koncesijama, kojim je određeno da se postupak javnog nadmetanja može isključiti pripremljen je Koncesioni akt. Sastavni dio Koncesionog akta je Nacrt ugovora o koncesiji, kao i Uputstvo za podnošenje ponude.

# TEHNIČKI IZVJEŠTAJ O LOKALITETU MRKOLIGNITNOG UGLJA „MATARUGE”, OPŠTINA PLJEVLJA

## Predmet Koncesionog akta

Predmet ovog Koncesionog akta je lokalitet energetske mineralne sirovine mrkolignitnog uglja „Mataruge”, opština Pljevlja.

## Položaj i opis lokaliteta

Istražno-eksploatacioni prostor ležišta uglja „Mataruge“ nalazi se oko 20 km jugoistočno od Pljevalja, putem prema Bijelom Polju. U nastavku pomenutog puta, prema Slijepač mostu, Mataruge imaju izlaz na Jadansku magistralu preko Bijelog Polja. Prosječna nadmorska visina mataruškog basena iznosi oko 1000 m.

Istražno-eksploatacioni prostor za detaljna geološka istraživanja i eksploataciju ležišta „Mataruge“ obuhvata sjeverni i centralni dio ležišta na kom su procijenjene geološke rezerve uglja na oko 7.400. 000 t uglja. Kasnije ovaj prostor bi mogao biti proširen ukoliko bi se potvrdio ekonomski značaj i ukazala potreba za doistraživanjem drugih dijelova ležišta.

Konturne tačke istražno-eksploatacionog poligona (14 tačaka) sa koordinatama date su u tabeli:

|  |  |  |
| --- | --- | --- |
| **Konturne tačke** | **Y** | **X** |
| 1. | 6618220,02 | 4793781,66 |
| 2. | 6618148,15 | 4793470,45 |
| 3. | 6618247,43 | 4793322,32 |
| 4. | 6618257,74 | 4793147,68 |
| 5. | 6618186,55 | 4792944,57 |
| 6. | 6618245,23 | 4792752,82 |
| 7. | 6618400.89 | 4792652,95 |
| 8. | 6618361,06 | 4792467,72 |
| 9. | 6618692,84 | 4792521,26 |
| 10. | 6619046,50 | 4792668,48 |
| 11. | 6619278,87 | 4792919,85 |
| 12. | 6619331,58 | 4793228,67 |
| 13. | 6618886,00 | 4793592,54 |
| 14. | 6618839,62 | 4793883,49 |

Ukupna površina ovako definisanog istražno-eksploatacionog poligona ležišta „Mataruge“ predstavlja površinu od 1,132 km2 (113,2 ha).

Definisanim istražno–eksploatacionim prostorom za detaljna geološka istraživanja i eksploataciju nije uključen krajnji sjeveroistočni dio ležišta gdje su procijenjene geološke rezerve od oko 50.000 t i južni dio ležišta sa procijenjenim geološkim rezervama od oko 300.000 t uglja. Ovako predloženi istražno–eksploatacioni prostor dijela ležišta „Mataruge“ ne presijeca pravac planiranog koridora za projektovanje i izgradnju pruge Pljevlja – Bijelo Polje, nalazi se sa lijeve strane postojećeg puta Pljevlja – Bijelo Polje, ne presijecajući ga i ne zahtijeva izmještanje dva seoska groblja koja ostaju u okruženju.

Najproduktivniji dio ležišta uglja „Mataruge“ sagledan je kroz Idejni projekat eksploatacije uglja pljevaljskih basena – Kontraktor, Beograd, 2007. godine. Ovim projektom dato je idejno rješenje eksploatacije uglja najpovoljnijeg dijela sjevernog dijela ležišta i predstavlja eksploataciju 3.600.000 t uglja sa površinom ležišta u planu od oko 0,5 km2 (50ha) i dodatnom površinom od oko 0,7 km2 (70 ha) potrebnom za smještaj investicione otkrivke, objekata i infrastrukture budućeg površinskog kopa. Ukupan prostor za eksploataciju definisan idejnim rješenjem iznosi 1,2 km2.

## Geomorfološke karakteristike lokaliteta „Mataruge“

Predmetni lokalitet se nalazi na dva oveća polja: Mataruško i Ljutičko, koja su do skoro obrađivana. Iznad njih se uzdižu kraški brijegovi koji naglo prelaze u značajnija uzvišenja – Kartalovo brdo, Mataruške strane, Cvijetino, Brezansko i Janjuško brdo.

Na području „Mataruga“ nema aktivnih ležišta mrkolignitnog uglja. Na predmetnom lokalitetu vršena su geološka istraživanja prethodnih godina, ali nije vršena eksploatacija.

## Mišljenje Uprave za zaštitu kulturnih dobara

Mišljenjem Uprave za zaštitu kulturnih dobara (akt br. UP/I-03-188/2020-2 od 07.07.2020. godine) navedeno je da je uvidom u dokumentaciju Uprave konstatovano da u predmetnim zahvatima nema zakonom zaštićenih kulturnih dobara, kao ni dobara sa potencijalnim kulturnim vrijednostima, a u vezi sa članom 92 Zakona o zaštiti kulturnih dobara. Međutim, u neposrednoj blizini ležišta uglja Mataruge, konstatovan je veći broj praistorijskih tumula, te na iste treba obratiti posebnu pažnju, imajući u vidu mogućnost njihovog pristustva i unutar obuhvata.

U toku realizacije koncesije za istraživanje i eksploataciju mineralnih sirovina na predmetnom lokalitetu, potrebno je poštovati odredbe čl.87 i čl.88 Zakona o zaštiti kulturnih dobara (Sl.list CG br..49/10,40/11,44/14 i 18/19), a sve u vezi sa slučajevima otkrića–nalaza od arheološkog značaja, ukoliko se u toku izvođenja radova naiđe na iste o čemu je potrebno izvijestiti Upravu.

## Podaci o imovinsko-pravnim odnosima

Istražno-eksploatacioni prostor ležišta uglja „Mataruge“ administrativno pripada opštini Pljevlja, a prema katastarskoj podjeli pripada KO Mataruge i KO Ljutići.

Zemljište na kojem se nalazi ležište uglja „Mataruge“ je većim dijelom u privatnom vlasništvu. Zakon o koncesijama prepoznaje mogućnost eksproprijacije zemljišta ako je istu neophodno izvršiti u cilju korišćenja koncesije. Članom 44 pomenutog zakona propisano je da na nepokretnosti potrebnoj za obavljanje dijelatnosti od javnog interesa u skladu sa zakonom, korisnik eksproprijacije, mora imati pravo svojine ili druga prava u skladu sa zakonom kojim se uređuje eksproprijacija. Nepokretnost neophodna za obavljanje koncesione djelatnosti, može se eksproprisati u cijelosti ili fazno, u toku trajanja koncesionog ugovora, u zavisnosti od premeta koncesije. U slučaju korišćenja državne imovine ovim članom Zakona o koncesijama je predviđeno da je koncesionar dužan da plaća naknadu za korišćenje nepokretnosti u državnoj imovini i da je ista prihod budžeta Crne Gore. Način plaćanja naknade propisuje Vlada.

Zakonom o eksproprijaciji ("Sl.list RCG", br. 055/00, 012/02, 028/06, “Sl.list CG", br. 021/08, 030/17, 075/18), članom 4a definisano je da se nepokretnosti iz člana 2 ovog zakona mogu eksproprisati, između ostalog, radi istraživanja i eksploatacije rudnog i drugog prirodnog bogatstva.

## Podaci iz prostorno–urbanističke dokumentacije

U prostorno-planskoj dokumentaciji, Prostorno urbanističkom planu opštine Pljevlja, 2011. god., na prostoru Mataruga planirana je sledeća namjena površina: površine za poljoprivredu, livade, žbunje i suvati, voćnjaci, naselja, zona ležišta uglja, groblja, postojeći i novi lokalni putevi i željeznica. Granica istražno-eksploatacionog prostora ležišta uglja u planskom dokumentu interpretirana je geološkom granicom ugljenog sloja.

Ministarstvo održivog razvoja i turizma je dopisom broj 01-898/2 od 29. juna 2020. godine potvrdilo da je predmetno ležište navedeno u planskom dokumentu opštine Pljevlja.

## Infrastruktura

Saobraćajne veze u užoj i široj okolini lokaliteta „Mataruge“ su povoljne. Mataruge su sa Pljevljima povezane asfaltnim putem dužine oko 20 km. U nastavku pomenutog puta prema Slijepač mostu, Mataruge imaju izlaz na Jadransku magistralu preko Bijelog Polja

Šire područje Mataruge je, iako nerazvijen kraj, ekonomski interesantan zbog pašnjaka kojim obiluje Mataruško polje kao i šira okolina. Na obodu Mataruškog polja, u selima Mataruge i Ljutići izgrađeno je 30-tak seoskih stambenih jedinica sa štalama i pomoćnim zgradama. Šire područje gravitira prema Matarugama, sada centru mjesne zajednice sa osnovnom školom.

Napajanje električnom energijom se vrši preko visokonaponske mreže iz Mataruga, do svih seoskih domaćinstava.

## Dosadašnja geološka istraživanja, rezerve i kvalitet mineralne sirovine

Ležište uglja „Mataruge“ nije detaljno istraženo, a sprovedena su samo osnovna geološka istraživanja koja su izvođena u dva navrata.

Istraživanja uglja u ležištu Mataruge vršena su u dva navrata: u periodu 1951-1954. godine, a zatim u periodu 1987-1992. godine.

U periodu 1951-1954. godine ovo ležište istraživano je metodom istražnog bušenja pri čemu je izbušeno ukupno 30 vertikalnih bušotina ukupne dubine 814 m', koje su izbušene po kvadratnoj, odnosno pravougaonoj mreži približnih dimenzija 200 x 200 m`. Sve navedene bušotine su izvedene u sjevernom dijelu ležišta Mataruge. Nedostatak ovih istraživanja je u tome što na izvađenom jezgru uglja iz bušotina nisu vršena ni najosnovnija ispitivanja kvaliteta uglja.

I pored značajnog obima izvedenog istražnog bušenja iz ovog perioda, raspoloživi podaci bili su samo informativni, bez mogućnosti da se na bazi njih mogu definisati rezerve i kvalitet uglja. Stoga je u periodu 1987, 1988. i 1989. godine Zavod za geološka istraživanja iz Titograda pristupio sistematskim istraživanjima uglja u ležištu kroz osnovna geološka, hidrogeološka i inženjersko-geološka istraživanja, pri čemu su rezultati prethodnih istraživanja poslužili samo kao osnova za projektovanje i usmeravanje istražnih radova u ovoj fazi istraživanja, a dijelom i za interpretaciju ukupnih rezultata istraživanja i procjenu perspektivnih rezervi uglja u basenu.

Navedena istraživanja imala su za cilj da se upoznaju i utvrde ležišni uslovi, zalijeganje i prostiranje, veličina, oblik i građa ležišta, kvalitativne karakteristike i tehnološka svojstva uglja, kao i da se utvrde (razjasne) hidrogeološki i inženjersko-geološki uslovi u obimu koji omogućava dobijanje osnovnih elemenata za detaljna istraživanja. Izvedene su 23 istražne bušotine, ukupne dužine 920 m’.

Prema podacima iz Završnog izvještaja (M. Manojlović 1992. god.) i podataka dobijenih naknadnim bušenjem u centralnom dijelu – bilansne rezerve uglja u ležištu „Mataruge“ iznose 8.331.093 t, a eksploatacione 7.497.984 t. Rezerve nisu ovjerene od strane Ministarstva ekonomije.

Istraživanja izvršena u pomenutom periodu imala su za cilj da se upoznaju i utvrde ležišni uslovi, zaleganje i prostiranje, veličina, oblik i gradja ležišta, kvalitativne karakteristike i tehnološka svojstva date mineralne sirovine, kao i da se utvrde (razjasne) hidrogeološki i inženjersko-geološki uslovi u obimu koji omogućava dobijanje osnovnih elemenata za detaljna istraživanja.

*Rezerve mineralne sirovine*

Na osnovu istraživanja sprovodenih 1987-1989. godine ukupne rezerve uglja ležišta „Mataruge“ iznose oko 7.750.000 t. Zbog nepotpunosti podataka o kvalitetu uglja i nedovoljnog obima istražnih radova rezerve sjevernog i centralnog dijela ležišta mogu se svrstati u C1 kategoriju (7.400.000 t), dok je njegov južni dio (300.000 t) u pogledu stepena istraženosti na nivou rezervi C2 kategorije.

Predloženim istražno – eksploatacionim poligonom za detaljna geološka istraživanja i eksploataciju nije uključen krajnji sjeveroistočni dio ležišta gdje su procijenjene geološke rezerve od oko 50.000 t i južni dio ležišta sa procijenjenim geološkim rezervama od oko 300.000 t uglja.

**U ovoj fazi definisan je racionalni istražno-eksploatacioni prostor za detaljna geološka istraživanja i eksploataciju ležišta „Mataruge“ koji obuhvata centralni dio ležišta na kom su eksploatacione rezerve uglja 3.600.000 tona**.

*Kvalitet mineralne sirovine*

Elementarnom analizom uglja dobijeni su podaci o sadržaju ugljenika (C), vodonika (H), sagorivog sumpora (S), azota i kiseonika (N+O). Utvrđeni sadržaj ovih elemenata je:

* Ugljenik (C) ..................... 13,9 – 32,1% srednji 24,16%
* Vodonik (H) .................... 1,82 – 2,67% srednji 2,31%
* Sumpor sagorivi (S) ........ 0,19 – 0,65%‚ srednji 0,32%
* Azota i kiseonika (N+O). 8,46 – 16,64% srednji 12,38%

Na bazi analize rađene na uzorcima, ispitivan je i petrografski sastav. Podaci ukazuju da je stepen karbonizacije i organske materije različit.

Prosječna toplotna vrijednost uglja zavisno od izvora podataka je različita.

Prema podacima na osnovu elaboracije iz 1982. godine («Geoinženjering» - Sarajevo) DTE uglja Mataruškog basena analogno se utvrđuje kao ugalj iz pljevaljskog basena.

Drugi izvori ukazuju na kvalitet uglja od oko 8.200 kJ/kg (M. Manojlović 1992. godina) na što potvrdu daju i rezultati 3 (tri) uzorka petrografskog sastava.

Analizom uzoraka istražnog bušenja (4 bušotine) koja je radio Rudnik uglja A.D. Pljevlja, prosječan kvalitet uglja iznosi 9.219 kJ/kg.

Sve ukazuje da kvalitet uglja Mataruškog basena je niži od kvaliteta uglja u pljevaljskom basenu, a pouzdanost ispitivanja kvaliteta je najveća pri ispitivanju vršenom u Rudniku uglja A.D. Pljevlja, pa ove podatke treba koristiti pri ovom stepenu obrade. S obzirom da je pokrivenost istražnim bušenjem izvršenim 2004. godine mala i da je to urađeno na jednom dijelu basena, kvalitet, radi smanjenja rizika značajne greške, treba umanjiti 5% ujedno uvažavajući i petrografske analize rađene 1992. godine.

Na osnovu prethodnog očekivana DTE uglja centralnog Mataruškog basena iznosi 8.780 kJ/kg.

Na osnovu navedenih podataka prosječni kvalitet uglja u predmetnom istražno-eksploatacionom prostoru je oko 8.200 kJ/kg.

## Hidrogeološke karakteristike

Sa hidrogeološkog aspekta, odlike područja u kome se nalazi predmetni lokalitet su relativno jednostavne. Na samom lokalitetu nema stalnih niti povremenih vodotoka.

## Klimatske karakteristike

S obzirom na geografski položaj i morfološke karakteristike terena šire područje Pljevalja ima kontinentalno-planinsku klimu.

Dnevne temperature vazduha u zavisnosti od godišnjeg doba imaju veoma širok dijapazon. U temperaturnom pogledu se jasno izdvajaju godišnja doba, naročito ljeto i zima. Najtopliji mjesec je jul, a najhladniji januar. U Pljevljima je srednja januarska temperatura -2,7°C. U ovom području zime su duge i oštre uglavnom, zbog povećane nadmorske visine i slabog uticaja Jadranskog mora. Mraz je česta pojava, naročito zimi za vrijeme vedrog anticiklonskog vremena, po kotlinama i dolinama formiraju se temperaturne inverzije sa vrlo niskim temperaturama u prizemnom sloju. Prosječno u Pljevljima ima 124 dana sa mrazom, a jun, jul i avgust su jedini mjeseci u kojima se mraz ne pojavljuje. U Pljevljima prosječno godišnje ima 26 ledenih dana sa maksimalno iskazanim temperaturskim minimumom čak i do ispod -29°C. Apsolutno kolebanje temperature vazduha u Pljevljima je veliko. Apsolutni maksimum je 38,6°C, a apsolutni minimum -29,2°C. Srednja godišnja temperatura iznosi 8°C.

# ROK TRAJANJA KONCESIJE

Rok trajanja eksploatacije mineralne sirovine (vijek eksploatacije) zavisi od utvrđenih rezervi istih, godišnjeg kapaciteta eksploatacije i od zahtjeva tržišta.

U ovoj fazi definisan je najproduktivniji dio ležišta uglja „Mataruge“ sagledan je kroz Idejni projekat eksploatacije uglja pljevaljskih basena – Kontraktor, Beograd, 2007. godine. Ovim projektom dato je idejno rješenje eksploatacije uglja najpovoljnijeg dijela sjevernog dijela ležišta i predstavlja eksploataciju **3.600.000 t** uglja sa površinom ležišta u planu od oko 0,5 km2 (50ha) i dodatnom površinom od oko 0,7 km2 (70 ha) potrebnom za smještaj investicione otkrivke, objekata i infrastrukture budućeg površinskog kopa. Ukupan prostor za eksploataciju definisan idejnim rješenjem iznosi 1,2 km2

Da bi se, uopšte, mogla planirati eksploatacija uglja ležišta “Mataruge” neophodno je da se uradi Glavni rudarski projekat kojim bi se riješili svi problemi vezani za eksploataciju uglja u ležištu “Mataruge”.

Geometrija budućeg površinskog kopa u funkciji je rudarsko-geoloških uslova eksploatacije, mogućnosti razvoja fronta rudarskih radova, kvaliteta i tržišta uglja.

Analizirajući sve ove parametre, a posebno imajući u vidu da je ugalj iz ovog basena termoenergetsko gorivo nižeg kvaliteta te da se za njegovo sagorjevanje u postrojenju TE«Pljevlja I« mora vršiti homogenizacija sa ugljevima većeg kvaliteta, maksimalna godišnja proizvodnja može iznositi oko 300.000 t.

S obzirom na očekivane eksploatacione rezerve uglja od 3.600.000 t i planirani godišnji kapacitet eksploatacije od 300.000 t (podaci Rudnika uglja), vijek **eksploatacije** ležišta iznosi:

**godina**

**Na osnovu toga ovim koncesionim aktom daje se rok koncesije za eksploataciju uglja iz ležišta “Mataruge”, na period od (2+12) godina, sa minimalnom godišnjom proizvodnjom od 300 000 t.**

U skladu sa naprijed navedenim, koncesija za detaljna geološka istraživanja i eksploataciju uglja iz ležišta “Mataruge” daje se na period od godina, i to:

* **1** (jedna) godina za detaljna geološka istraživanja,
* **1** (jedna) godina za: izradu rudarske dokumentacije, pribavljanja odobrenja, saglasnosti i dozvola za izvođenje radova po istoj, pripremu ležišta za eksploataciju, instaliranje postrojenja i opreme potrebne za eksploataciju, kao i pribavljanje upotrebne dozvole za izgrađene objekte
* **12 (dvanaest) godina za eksploataciju**.

Ukupan koncesioni period (2 godine za detaljna geološka istraživanja i izradu rudarske dokumentacije i 12 godina za eksploataciju) je u trajanju od 14 godina i ne prelazi zakonom definisan maksimalan rok trajanja koncesije od 30 godina.

Rok trajanja faze detaljnih geoloških istraživanja i izrade rudarske i tehničke dokumentacije i pripremnih radova se ne može mijenjati.

# OSNOVNI PARAMETRI ZA OCJENU EKONOMSKE OPRAVDANOSTI INVESTICIJE

*Opis tehničko-tehnološkog procesa eksploatacije*

U ovom poglavlju daju se osnovni parametri koji treba da posluže ponuđačima, odnosno potencijalnim investitorima pri obradi proizvodnog i ekonomskog aspekta ponude i tehničko-ekonomske ocjene opravdanosti ove investicije.

## Ocjena mogućnosti korišćenja mineralne sirovine

U poglavlju 1.8. ovog Koncesionog akta date su rezerve i kvalitet mineralne sirovine.

## Proizvodni kapacitet i vijek eksploatacije

S obzirom na očekivane eksploatacione rezerve uglja od 3.600.000 t i planirani godišnji kapacitet eksploatacije od 300.000 t (podaci Rudnika uglja), vijek eksploatacije ležišta je 14 godina.

## Opis tehničko-tehnološkog procesa eksploatacije

Rudarsko-geološki i rudarsko-tehnički uslovi eksploatacije u ležištu ''Mataruge'' i mogući kapaciteti opredjeljuju diskontinualnu tehnologiju eksploatacije sa srednje kapacitivnom mehanizacijom. Tehnološki proces rada na površinskom kopu sastoji se od radnih operacija:

* pripremni radovi,
* bušenje i miniranje,
* utovar i transport,
* odlaganje
* ***Pripremni radovi***

Pripremni radovi obuhvataju skidanje humusnog materijala, njegovo odlaganje i kasnije korišćenje za tehničku rekultivaciju odlagališta. U kasnijoj fazi eksploatacije, humusni materijal direktno će se deponovati i rasprostirati na formiranom unutrašnjem odlagalištu.

Otkopavanje humusa vršiće se buldozerom, utovar utovaračem, a prevoz transportnim sredstvima koja će se koristiti za transport otkrivke. U prvoj fazi deponovanje humusa treba vršiti na eksploatacionom prostoru do stvaranja uslova za njegovo direktno odlaganje na odlagalište otkrivke.

* ***Bušenje i miniranje***

Prema dosadašnjim saznanjima o fizičko-mehaničkim karakteristikama ugljenog sloja, prije otkopavanja potrebno je minirati oko 50% od ukupnih količina.

Bušenje minskih bušotina vršilo bi se sa udarno-rotacionom bušilicom većeg kapaciteta.

Miniranje krečnjaka vršilo bi se praškastim eksplozivom.

Sredstva za iniciranje su: rudarske kapisle, sporogoreći štapin, detonirajući štapin i usporivači.

* ***Utovar i transport***

Za otkopavanje otkrivke i uglja koristiće se dizel-hidraulični bager sa dubinskim radom. Utovar odminiranog materijala vršiće se na nivou stajanja bagera ili na donjem planumu u zavisnosti od transportnih i drugih prilika.

Potrebni kapacitet može ostvariti sa 2 (dva) bagera zapremine kašike 3 do 3,5 m3.

Potreban kapacitet kamiona, računajući potpuno iskorišćenje bagerskih kapaciteta iznosi 214 m3 č.m/h odnosno 278 m3 r.m/h.

Potrebno je 7 kamiona.

* ***Odlaganje***

Odlaganje otkrivke vršiće se na spoljašnjem (faza otvaranja kopa) i unutrašnjem odlagalištu. Odlaganje će se vršiti buldozerom, a rad buldozera na ovoj operaciji iznosi 20% od rada otkopno-utovarne mehanizacije na otkrivci.

Za obavljanje ove radne oparacije potrebno je angažovati buldozer snage 300 kW.

## Snabdijevanje električnom energijom, gorivom, vodom i eksplozivom i eksplozivnim sredstvima

Za snabdijevanje kopa električnom energijom potrebno je izgraditi novu trafostanicu snage 1 MW. Ova trafostanica obezbjeđivaće električnu energiju za potrebe kopa i postrojenja za pripremu uglja. Dovod električne energije najpogodnije je uraditi iz TS “Mataruge“ koji se nalazi na udaljenosti oko 500 m od budućeg kopa. U ovoj trafostanici potrebno je instalirati trafo snage 1 MW.

Snabdijevanje naftom i naftinim derivatima treba vršiti cisternom za gorivo koja bi se snabdijevala na javnim pumpama u Pljevljima.

Za skladištenje eksploziva potrebno je uraditi magacin eksploziva i eksplozivnih sredstava.

## Potrebna oprema i mehanizacija

|  |  |  |
| --- | --- | --- |
| **Redni broj** | **Potrebna rudarska oprema** | **Količina** |
| 1. | Bager 5,0 – 7,0 m3 | 1 |
| 2. | Bager 3 – 3,5 m3 | 2 |
| 3. | Utovarač 3,0 m3 | 2 |
| 4. | Buldozer snage 300 kW | 2 |
| 5. | Kamion nosivosti 25 t | 11 |
| 6. | Bušilica | 1 |
| 7. | Vozilo za eksploziv | 1 |
| 8. | Cisterna za gorivo | 1 |
| 9. | Cisterna za vodu | 1 |
| 10. | Terensko vozilo | 3 |
| 11. | Pumpa za vodu sa opremom za odvodnjavanje | 1 |

## Objekti

|  |  |  |
| --- | --- | --- |
| **Redni broj** | **Naziv** | **Količina** |
| 1. | Upravno-poslovni objekat | 1 |
| 2. | Postrojenje za drobljenje | 1 |
| 3. | Nabavka i izgradnja trafostanice 1.0 MW | 1 |
| 4. | Izgradnja visoko-naponskog dalekovoda 10 kW | 1 |

## 

## Radna snaga

Za predviđenu tehnologiju površinske eksploatacije na kopu »Mataruge« rad bi se odvijao u tri smjene, a potreban broj radnika daje se u narednoj tabeli:

|  |  |  |  |
| --- | --- | --- | --- |
| **Red**  **br.** | **Naziv radnog mjesta** | **Kvalifikacija** | **Potreban broj izvršilaca** |
| 1. | Upravnik kopa | VSS | 1 |
| 2. | Inženjer za praćenje i razvoj | VSS | 1 |
| 3. | Inženjer za geološke poslove | VSS | 1 |
| 4. | Inženjer za mašinsko i elektro održavanje | VSS | 1 |
| 5. | Inženjer zaštite na radu | VSS | 1 |
| 6. | Tehničar za praćenje i obradu podataka | SSS | 2 |
| 7. | Tehničar za geodetske poslove | SSS | 1 |
| 8. | Tehničar zaštite na radu | SSS | 1 |
| 9. | Referent za ekonomske i finansijske poslove | VSS | 2 |
| 10. | Ekonomski tehničar | SSS | 2 |
| 11. | Referent za pravne poslove | VSS | 1 |
| 12. | Kontrola kvaliteta uglja i zaštita okoline | SSS | 4 |
| 13. | Poslovođa | SSS | 2 |
| 14. | Smjenski nadzornik | SSS | 3 |
| 15. | Rukovaoc hidrauličnog bagera | VKV | 8 |
| 16. | Pomoćnik rukovaoca bagera | KV | 3 |
| 17. | Rukovaoc buldozera | VKV | 4 |
| 18. | Pomoćnik rukovaoca buldozera | KV | 2 |
| 19. | Vozač kamiona | VKV | 24 |
| 20. | Vozač cisterne za gorivo, vozila za eksploziv | KV | 2 |
| 21. | Radnik na drobilani | KV | 6 |
| 22. | Bušač – palioc mina | KV | 3 |
| 23. | Magacioner eksploziva | KV | 1 |
| 24. | Pumpar | KV | 4 |
| 25. | Bravar | VKV | 5 |
| 26. | Električar | KV | 3 |
| 27. | Autoelektričar | VKV | 2 |
| 28. | Automehaničar | VKV | 6 |
| 29. | Stražar | KV | 4 |
| 30. | Pomoćni radnik | NKV | 6 |
| **UKUPNO:** | | | **103** |

**Napomena:** Zaposleni treba da ispunjavaju uslove propisane čl. 93 Zakona o rudarstvu („Sl. list CG“, br. 65/08, 74/10 i 40/11).

# MJERE ZA ZAŠTITU ŽIVOTNE SREDINE

Detaljna geološka istraživanja u manjoj mjeri mogu imati uticaj na životnu sredinu, dok eksploatacija i obrada mineralne sirovine, a time i uglja, je proces koji se, sa aspekta ekologije, smatra rizičnim.

U zakonskim propisima koji regulušu zaštitu životne sredine naglašeni su osnovni principi njene zaštite, i to: prirodnih vrijednosti zemljišta, vode i vazduha, kao i biodiverziteta (biljni i životinjski svijet).

Shodno naprijed navedenom, Koncesinar je dužan da na istražno-eksploatacionom prostoru „Mataruge“, pri planiranju i sprovođenju investicionog zahvata, sprovode postupak prethodne procjene uticaja na životnu sredinu, u skladu sa zakonom.

Rudarska aktivnost neminovno dovodi do nepovoljnih, odnosno, negativnih uticaja na životnu sredinu. U prvom redu, nepovoljni uticaji eksploatacije i obrade predmetne mineralne sirovine se odnose na značajniju promjenu reljefa, odnosno, značajniji uticaj na pejzaž, povećanu buku i neznatno zagađenje vazduha izduvnim gasovima i kamenom i ugljenom prašinom.

Shodno ovome, ekološko-tehnički uslovi treba da obezbijede zaštitu od uticaja buke, vibracija, prašine i dugih štetnih uticaja po okolinu. Ove zahtjeve Koncesionar treba imati u vidu prilikom izbora opreme i mehanizacije, odnosno, da se od proizvođača istih posjeduje garancija za ispunjavanje zakonom propisanih standarda.

Nadležni državni organ procjenjuje potrebu izrade Elaborata o procjeni uticaja zahvata na životnu sredinu, koji se radi u skladu sa Zakonom o procjeni uticaja na životnu sredinu („Sl. list RCG“, br. 80/05 i „Sl. list CG“, br. 75/18).

S obzirom na značaj očuvanja životne sredine, Koncesionar je dužan da se pridržava svih mjera zaštite u skladu sa zakonskim propisima.

Zakonska regulativa koja uređuje ovu djelatnost je sljedeća:

* Zakon o procjeni uticaja na životnu sredinu („Sl. list RCG“, br. 75/18);
* Zakon o zaštiti prirode („Sl. list CG“, br. 54/16 i 18/19);
* Uredba o projektima za koje se vrši procjena uticaja na životnu sredinu („Sl. list RCG“, br. 20/07 i „Sl. list CG“, br. 47/13, 53/14 i 37/18);
* Uredba o visini naknada, načinu obračuna i plaćanja naknada zbog zagađenja životne sredine („Sl. list RCG“, br. 26/97, 09/00 i 52/00 i „Sl. list CG“, br. 33/08, 05/09, 64/09, 40/11 i 49/11);
* Pravilnik o sadržaju dokumentacije koja se podnosi uz zahtjev za odlučivanje o potrebi procjene uticaja na životnu sredinu („Sl. list CG“, br. 14/07);
* Pravilnik o sadržaju dokumentacije koja se podnosi uz zahtjev za određivanje obima i sadržaja Elaborata o procjeni uticaja na životnu sredinu („Sl. list CG“, br. 14/07); i
* Pravilnik o bližoj sadržini Elaborata o procjeni uticaja na životnu sredinu („Sl. list CG“, br. 19/19).

# REKULTIVACIJA ISTRAŽNO-EKSPLOATACIONOG PROSTORA „MATARUGE“

Negativni uticaji budućih rudarskih aktivnosti na istražno-eksploatacionom prostoru „Mataruge” sa kvalitativnom procjenom mogućih nepovoljnih uticaja na radnu i životnu sredinu, obrađeni su u poglavlju br.4 Mjere za zaštitu životne sredine. U ovom poglavlju se obrađuje faza rekultivacije istražno-eksploatacionog prostora.

Novi zakonski uslovi za eksploataciju zahtijevaju da se izvrši rekultivacija prostora koji će biti degradiran obavljanjem koncesione djelatnosti, a sve to u cilju poboljšanja ekoloških uslova na samom lokalitetu i neposrednoj okolini.

Ako bi se degradirane površine ostavile, nakon izvođenja radova na eksploataciji, u istom stanju, mogu se očekivati neki od sljedećih negativnih uticaja:

* produžavanje nepovoljnog uticaja pejzažnog izgleda terena,
* pogoršavanje stanja degradiranih površina zbog pojave erozije, klizišta i sl.,
* produžavanje negativnih uticaja na vazduh i okolno zemljište (podizanje prašine izazvane vjetrom, odnošenje materijala površinskim – atmosferskim vodama).

Otkopavanje uglja i otkrivke, kao i odlaganje otkrivke u fazi rada treba vršiti tako da se dostigne geometrija izgleda rudarskih objekata koja treba da bude završena, a u funkciji buduće namjene terena.

Takođe, u toku eksploatacije neophodno je vršiti selektivno odlaganje gdje će se humusni materijal iz kopova odlagati kao završni sloj.

Ovakav način rada čini podlogu za izradu projekta rekultivacije koji je neophodno uraditi na bazi projektovane dinamike eksploatacije.

Crna Gora ima zakonske propise usaglašene sa standardima Evropske unije koji tretiraju rudarsku djelatnost, a u sklopu toga i obaveze Koncesionara za pridržavanje mjera zaštite životne i radne sredine i rekultivacije degradiranog prostora (Zakon o koncesijama, Zakon o rudarstvu i propisi iz oblasti zaštite životne sredine).

Zbog velike važnosti ove faze rada, zakonskim propisima utvrđena je obaveza izrade projektnih rješenja rekultivacije, izradom Glavnog rudarskog projekta (Pravilnik o sadržaju rudarskih projekata) ili izradom posebnog tehničkog projekta rekultivacije, koji je sastavni dio Glavnog rudarskog projekta.

Projektima se daju rješenja rudarsko-tehničke i biološke rekultivacije površina degradiranih izvođenjem rudarskih radova, uz uvažavanje uslova koji su utvrđeni Elaboratom o procjeni uticaja na životnu sredinu, vodnih uslova i sl.

## 5.1 Zaključak

U skladu sa članom 71 Zakona o rudarstvu koncesionar je dužan da u toku i po završetku radova na eksploataciji predmetne mineralne sirovine, a najkasnije u roku od jedne godine od dana završetka radova, privede zemljište na eksploatacionom polju namjeni prema Projektu rekultivacije zemljišta, odnosno, da preduzme mjere zaštite životne sredine sadržane u Elaboratu o procjeni uticaja na životnu sredinu na koji je od strane organa državne uprave nadležnog za poslove zaštite životne sredine data saglasnost i mjere zaštite voda u skladu sa zakonom.

O naprijed navedenim mjerama izvještavaju se ministarstvo nadležno za oblast rudarstva i ministarstva nadležna za poslove poljoprivrede, vodoprivrede, zaštite životne sredine i nadležni organ lokalne uprave.

Za sanaciju i rekultivaciju, saglasno odredbi člana 73 Zakona o rudarstvu, koncesionar je dužan da od svake jedinice proizvoda mineralne sirovine mjesečno izdvaja sredstva za djelimičnu ili potpunu sanaciju zemljišta, a prema odobrenim projektima sanacije i rekultivacije.

Visina sredstava za sanaciju i rekultivaciju prostora na kojem se izvode rudarski radovi, način obračunavanja, plaćanja i korišćenja sredstava bliže je uređen Uredbom o visini sredstava za sanaciju i rekultivaciju prostora na kojem se izvodi rudarski radovi, načinu obračunavanja, plaćanja i korišćenja tih sredstava (“Sl. list CG”, br. 51/11).

# UNAPREĐENJE ENERGETSKE EFIKASNOSTI

Radi efikasnog korišćenja energije, u skladu sa odredbama Zakona o efikasnom korišćenju energije („Sl.list CG“ br. 57/14, 3/15 i 25/19), Koncesionar je dužan da preduzima mjere za poboljšanje energetske efikasnosti.

Koncesionar je dužan da kroz izradu tehničke i projektne dokumentacije predvidi sprovođenje mjera za poboljšanje energetske efikasnosti, odnosno, ostvarivanje uštede energije i njeno racionalno korišćenje primjenom provjerenih savremenih tehnologija, čije je korišćenje ekonomski opravdano.

Sprovođenje mjera energetske efikasnosti utiče na kvalitet radne i životne sredine.

# USLOVI KOJE JE DUŽAN DA ISPUNJAVA KONCESIONAR U POGLEDU TEHNIČKE OPREMLJENOSTI, FINANSIJSKE SPOSOBNOSTI I OSTALE REFERENCE I DOKAZE O ISPUNJAVANJU TIH USLOVA

Obaveze koncesionara u pogledu ispunjavanja uslova definisanih u ovom poglavlju su sljedeće:

* da, u skladu sa članom 51 stav 2 Zakona o koncesijama, u roku od 60 dana od dana zaključenja Ugovora o koncesiji, osnuje i registruje privredno društvo ili drugo pravno lice sa sjedištem u Crnoj Gori, koje će obavljati koncesionu djelatnost ili da proširi registraciju za vršenje koncesione djelatnosti;
* da obezbijedi svu potrebnu geološku i rudarsku dokumentaciju, odobrenja i saglasnosti potrebnih za zakonito izvođenje radova (obrađeno u poglavlju 11);
* da obezbijedi opremu i mehanizaciju saglasno verifikovanoj rudarskoj i tehničkoj dokumentaciji - oprema i mehanizacija treba da ispunjava uslove propisane pravilnicima o tehičkim normativima za izvođenje planirane vrste radova na predmetnom lokalitetu;
* da obezbijedi radnu snagu saglasno ovom Koncesionom aktu i rudarskoj i tehničkoj dokumentaciji. Zaposleni moraju da ispunjavaju uslove (u pogledu stepena stručne spreme, radnog iskustva, obučenosti i ovlašćenja za vršenje tih poslova) u skladu sa Zakonom o rudarstvu („Sl.list CG“, br. 65/08, 74/10 i 40/11);
* koncesionar je u obavezi da u roku od 90 dana, od dana zaključenja Ugovora o koncesiji, sprovede Elaborat o granicama područja uslovne parcelacije ili preparcelacije za područje za koje je dobijena koncesija kod nadležnog organa (katastra). Poslije potvrđivanja parcelacije (preparcelacije), od strane nadležnog organa, Koncesionar je dužan da dostavi kopiju plana i list nepokretnosti na kojima su ucrtane nove parcele, što dokazuje da je sprovedena parcelacija u skladu sa Elaboratom
* budući koncesionar je u obavezi da riješi imovinsko-pravne odnose;
* da izvršava finansijski dio u pogledu obaveza utvrđenih Ugovorom o koncesiji, u smislu plaćanja koncesione naknade, dostavljanja obnovljive godišnje bankarske garancije, izdvajanja sredstava za rekultivaciju. Koncesionar mora da ostvaruje takve poslovne rezultate koji će mu omogućiti redovno poslovanje (redovno izmirivanje poreskih i drugih obaveza), a time i ispunjavanje ugovornih obaveza.

# MINIMALNI – POČETNI IZNOS KONCESIONE NAKNADE

Za korišćenje prava na eksploataciju mineralne sirovine, zakonskim propisima predviđeno je plaćanje koncesione naknade.

Koncesionim aktom se utvrđuje minimalni - početni iznos koncesione naknade.Minimalna koncesiona naknada se utvrđuje na osnovu Uredbe o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16).

Navedenom Uredbom je utvrđeno da se minimalna koncesiona naknada određuje za eksploataciju mineralnih sirovina, tj. za period eksploatacije, a ne i za period koji je predviđen za detaljna geološka istraživanja.

## Minimalni - početni iznos koncesione naknade za eksploataciju

Minimalna koncesiona naknada za eksploataciju (čl. 3 Uredbe) određuje se na osnovu sljedećih kriterijuma:

* rezervi mineralne sirovine koja je predmet koncesije;
* pripadnosti grupi ležišta;
* kvaliteta mineralne sirovine; i
* tržišne cijene mineralne sirovine.

### Rezerve mineralne sirovine

S obzirom na eksploatacione rezerve uglja od 3.600.000 t i planirani godišnji kapacitet od 300.000 t uglja, za period eksploatacije od 12 godina, otkopalo bi se 7.200.000 t uglja, kao tržišnog prozvoda.

### Pripadnost grupi ležišta

Ležišta uglja Mataruge pripada grupi geogenih ležišta, sa povoljnim geološkim uslovima pojavljivanja, hidrološkim, hidrogeološkim i geomehaničkim karakteristike, te složenim uslove za površinsku eksploataciju sa koeficijentom otrkrivke preko 1-2 m3/t, pripada grupi G4. Po tom osnovu procentni iznos za obračun minimalne-početne koncesione naknade (čl. 15 Uredbe) iznosi **5%** od tržišne vrijednosti eksploatacionih rezervi mrkolignitnog uglja, za koncesioni period za eksploataciju od 18 godina.

### Kvalitet mineralne sirovine

Na osnovu navedenih podataka (poglavlje 1.8) kao i dostavljenim podacima od strane Rudnika uglja A.D. Pljevlja, (dopis 01-307/1 od 08.3.2021. godine) očekivani prosječni kvalitet uglja u predmetnom istražno-eksploatacionom prostoru je oko 8.200 kJ/kg.

### Tržišna vrijednost rezervi

Tržišna vrijednost rezervi (čl. 16 Uredbe) pretstavlja količinu tržišnog proizvoda koji se može otkopati u periodu od 12 godina pomnoženu sa tržišnom cijenom jedinice proizvoda.

Na osnovu podataka dobijenih iz Zavoda za statistiku Crne Gore – Monstat i Rudnika uglja A.D. Pljevlja, (dopis 01-307/1 od 08.03.2021. godine) prosječna cijena uglja u 2020 godini iznosi 21,36 €.

**VP =** rezerve **3.600.000 t x 21,36 €/t**

**VP = 76.896.000 €, odnosno 6.408.000 €/godišnje**

## Obračun minimalne koncesione naknade

Minimalna koncesiona naknada za eksploataciju (čl. 18 Uredbe) obračunava se po obrascu:

**MDN = VP x G**

gdje su:

VP - vrijednost proizvodnje 153 792 000 € (za 12 godina)

VP - vrijednost godišnje proizvodnje = 8 544 000 €

G4- minimalni procentni iznos (5%)

**MDN = 76.896.000 € x 0,05 = 3.844.800 € (ukupno za 12 godina)**

**MDN = 6.408.000 € x 0,05 = 320.400 €/godišnje**

Koncesiona naknada (čl. 19 Uredbe) za eksploataciju sastoji se iz stalnog (SDN) (nepromjenjivog) i promjenjivog (PDN) dijela naknade.

Obračunata minimalna koncesiona naknada predstavlja minimalni iznos stalnog (nepromjenjivog) dijela koncesione naknade:

* **Za period od 12 godina SDN = 3.844.800 €**

**SDN (godišnje) = 320.400 €**

**Stalni dio koncesione naknade koji se utvrđuje Ugovorom o koncesiji, može, u zavisnosti od ponuda biti veći, a nikako manji od obračunatog minimalnog iznosa.**

**Ponuđač treba svojom ponudama, a u zavisnosti od sopstvene ekonomsko-finansijske analize, da ponude godišnji obim proizvodnje i procentualni iznos za obračun koncesione naknade, koji ne mogu biti manji od elemenata na osnovu kojih je obračunat minimalni iznos naknade.**

Ugovoreni godišnji iznos SDN Koncesionar plaća tokom koncesionog perioda u jednakim polugodišnjim ratama do kraja juna, odnosno, decembra tekuće godine.

## Promjenjivi dio koncesione naknade (PDN)

Promjenjivi dio naknade obračunava se godišnje po obrascu:

**PDN=VPx(G+K) > SDN (godišnjeg iznosa)**

gdje su:

**VP** - godišnja vrijednost proizvodnje obračunata na osnovu ostvarene godišnje proizvodnje mineralne

sirovine i prosječne godišnje prodajne cijene priozvoda

**G** - ugovoreni procentualni iznos za pripadnost grupi ležišta (≥ od 5%)

**K** - vrijednost korektivnog faktora (po osnovu ostvarene proizvodnje, obračunati iznos se uvećava od

0 do 3%, čl. 21 Uredbe).

Promjenjivi dio naknade, obračunava se na kraju svake godine, a plaća se za količine  
eksploatisane mineralne sirovine koja prelazi godišnju minimalnu količinu za  
eksploataciju utvrđenu Ugovorom o koncesiji (čl. 19 stav 3 Uredbe). Uplata se vrši  
jedanput godišnje na osnovu Rješenja nadležnog ministarstva.

Obračun PDN se vrši na osnovu sljedeće dokumentacije:

* godišnjeg tehničkog izvještaja;
* izvještaja o radu i ostvarenom prihodu po osnovu ostvarene proizvodnje mineralne sirovine; i
* dokaza o količinama i prosječno ostvarenim prodajnim cijenama jedinice proizvoda na domaćem i stranom tržištu.

Dokumentaciju za obračun PDN podnosi koncesionar najkasnije do kraja marta tekuće, za prethodnu godinu.

# 9. OBAVEZUJUĆI ELEMENTI PONUDE

|  |  |
| --- | --- |
| **R.B.** | **OBAVEZUJUĆI ELEMENTI PONUDE** |
| **9.1** | Ponuđeni procentualni iznos za obračun koncesione naknade |
| **9.2** | Ponuđeni obim godišnje rudarske proizvodnje |
| **9.3** | Finansijski aspekt-prosječni bruto prihod i prosječni profit u posljednje tri godine |
| **9.4** | Kvalitet poslovnog plana i efekti na zapošljavanje i ekonomski razvoj |

## 9.1. Ponuđeni procentualni iznos za obračun koncesione naknade

Tačkom 8.1.2. Koncesionog akta – Pripadnost grupi ležišta, je definisano da se ležište mrkolignitnog uglja „Mataruge“, na osnovu postojećih karakteristika i očekivanih uslova za eksploataciju, svrstava u četvrtu grupu geogenih ležišta (**G4**).

Po tom osnovu, shodno Uredbi o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina, procentni iznos za obračun minimalne - početne koncesione naknade (čl. 15 Uredbe) iznosi **5%** od tržišne vrijednosti bilansnih ili eksploatacionih rezervi mrkolignitnog uglja, odnosno, ukupnog tržišnog proizvoda, za koncesioni period za eksploataciju od **12** godina.

Ponuđači mogu ponuditi procentni iznos tržišne vrijednosti bilansnih ili eksploatacionih rezervi mrkolignitnog uglja koji je jednak ili veći od **5%.**

## 9.2. Ponuđeni obim godišnje rudarske proizvodnje

Tačkom 8.1.1. Koncesionog akta – Rezerve mineralne sirovine, definisano je da eksploatacione rezerve uglja na predmetnom prostoru iznose 3.600.000 t. sto bi se otkopalo sa planiranim godišnjim kapacitetom od 300.000 t uglja, za period eksploatacije od 12 godina.

Ponuđač može ponuditi obim godišnje rudarske proizvodnje koji je jednak ili veći od 300.000 t uglja.

## 9.3. Finansijski aspekt – Prosječni bruto prihod i prosječni profit ponuđača u

## posljednje tri godine

## 9.4. Poslovni plan i efekti na zapošljavanje i ekonomski razvoj

Ponuđač je dužan da u skladu sa parametrima iz Koncesionog akta opiše poslovni plan za realizaciju koncesije i efekte realizacije koncesije na zapošljavanje i ekonomski razvoj.

Poslovni plan treba da sadrži planirana investiciona ulaganja za realizaciju koncesije (ulaganja u nabavku opreme i mehanizacije, u izgradnju infrastrukturnih objekata i u izradu projektne i ostale tehničke dokumentacije, ulaganja u procese pripreme mineralnih sirovina, itd.), zapošljavanje radne snage u procesu eksploatacije, pripreme i primarne prerade, plasman proizvoda na tržište, eventualna valorizacija mineralne sirovine putem prerade i itd.

# SPISAK POTREBNE TEHNIČKE DOKUMENTACIJE SA USLOVIMA ZA NJENU

# IZRADU, ODOBRENJA, SAGLASNOSTI I MIŠLJENJA ZA OBAVLJANJE KONCESIONE

# DJELATNOSTI

## 

## Geološka istraživanja

Tokom eksploatacije, shodno odredbama Zakona o geološkim istraživanjima, budući Koncesionar je dužan da izvodi geološka istraživanja u cilju povećanja ukupnih rezervi mineralne sirovine.

Tokom koncesionog perioda budući Koncesionar je dužan da, u skladu sa odredbama Zakona o geološkim istraživanjima, dostavlja nadležnom državnom organu za rudarstvo i geološka istraživanja svake pete godine na ovjeru Elaborat o kasifikaciji, kategorizaciji i proračunu rezervi mineralne sirovine, sa stanjem na dan 31. decembar prethodne godine, koji se izrađuje na osnovu posebnih propisa.

## Eksploatacija mineralne sirovine

### Odobrenje za eksploataciju mineralne sirovine na eksploatacionom polju

Odobrenje za eksploataciju mineralne sirovine na eksploatacionom polju, u skladu sa članom 33 Zakona o rudarstvu, izdaje nadležni organ na zahtjev investitora. Uz zahtjev se dostavlja i sljedeća dokumentacija:

* ugovor o koncesiji;
* situaciona karta u razmjeri 1:10.000 (ili većoj) sa ucrtanim granicama eksploatacionog polja, javnim saobraćajnicama, rudarskim radovima i drugim objektima koji se nalaze na eksploatacionom polju, opisom granica, nazivom eksploatacionog polja i naznačenjem opštine na čijoj se teritoriji nalazi;
* potvrdu o bilansnim rezervama mineralnih sirovina koja se izdaje u skladu sa važećim propisima o klasifikaciji i kategorizaciji rezervi;
* studija izvodljivosti eksploatacije ležišta mineralnih sirovina sa prikazom uslova i načina eksploatacije i pripreme mineralnih sirovina sa dinamikom izvođenja radova i podacima o metanoobilnosti, zaprašenosti i zavodnjenosti, oplemenjivanju, upotrebi i plasmanu, mjerama zaštite i sanacije životne sredine kao i podacima o tehničkoj opremljenosti i stručnim kadrovima;
* mišljenje nadležnog organa za zaštitu životne sredine na studiju izvodljivosti eksploatacije;
* akt organa nadležnog za poslove urbanizma u pogledu usaglašenosti planirane eksploatacije mineralnih sirovina sa odgovarajućim prostornim, odnosno urbanističkim planovima;
* licenca za izvođenje radova;
* drugi podaci od značaja za izdavanje odobrenja na zahtjev nadležnog organa.

#### **Odobrenje za izvođenje radova po rudarskom projektu**

Nakon dobijanja odobrenja za eksploataciju mineralne sirovine na eksploatacionom polju, pristupa se izradi rudarske tehničke dokumentacije–rudarskog projekta eksploatacije.

Rudarski projekat izrađuje se za izgradnju novih rudarskih objekata, sistema otvaranja i pripreme rudarskih objekata radi eksploatacije mineralne sirovine. Rudarski projekat podliježe tehničkoj kontroli (reviziji), koju vrši nadležni organ preko stručne komisije ili pravnog lica koje ima Licencu za izradu rudarskih projekata.

Odobrenje za izvođenje radova po rudarskom projektu, u skladu sa članom 52 Zakona o rudarstvu, izdaje nadležni organ na zahtjev investitora. U skladu sa članom 53 uz zahtjev se dostavlja i sljedeća dokumentacija:

* rudarski projekat sa revizionom klauzulom;
* potvrda-saglasnost organa koji je izdao uslove da je rudarski projekat urađen u skladu sa izdatim uslovima;
* urbanističko-tehnički uslovi;
* dokaz o pravu svojine ili korišćenja na zemljištu, odnosno službenosti za najmanje dvije godine eksploatacije mineralne sirovine prema dinamici utvrđenoj koncesionim pravom;
* saglasnost organa državne uprave nadležnog za poslove zaštite životne sredine na Elaborat procjene uticaja na životnu sredinu ili odluku da nije potrebno vršiti procjenu uticaja koje se izdaju u skladu sa posebnim propisom;
* vodoprivredna saglasnost na projekte kada eksploatacija mineralnih sirovina utiče na režim voda;
* saobraćajna saglasnost za pristup javnim saobraćajnicama;
* licenca za izvođenje radova;
* dokaz o plaćenoj naknadi za promjenu namjene korišćenja poljoprivrednog zemljišta.

Za izgradnju rudarskih objekata i postrojenja dostavlja se i dokumentacija u skladu sa propisima o građenju u zavisnosti od vrste objekta i utvrđenih uslova za izradu tehničke dokumentacije, a naročito sljedeće saglasnosti: elektro-energetska, zaštite na radu, sanitarna, protivpožarna, vodovodna, za priključenje na telekomunikacionu mrežu.

### Odobrenje za upotrebu rudarskih objekata

Izgrađeni rudarski objekti ili djelovi rudarskih objekata koji se mogu samostalno koristiti, prije početka korišćenja, podliježu tehničkom pregledu, koji obuhvata pregled: rudarskih i građevinskih radova, električnih postrojenja, uređaja i instalacija i rudarske opreme i postrojenja.

Tehničkim pregledom utvrđuje se usklađenost izvedenih radova sa tehničkom dokumentacijom na osnovu koje je izdato odobrenje za izvođenje radova, tehničkim propisima čija je primjena obavezna pri izgradnji rudarskih objekata i mjerama i normativima zaštite na radu i zaštite životne sredine. Troškove tehničkog pregleda snosi investitor.

Tehnički pregled i odobrenje za upotrebu rudarskih objekata ili dijela objekta vrši nadležni organ preko stručne komisije ili pravnog lica u skladu sa propisima o izgradnji objekata.

Ako je za izdavanje odobrenja za upotrebu rudarskih objekata posebnim zakonom propisana obaveza prethodnog pribavljanja saglasnosti ili dozvole drugih organa ili organizacija, uz zahtjev za izdavanje odobrenja podnosi se i saglasnost, odnosno, dozvola.

# HRONOLOGIJA IZRADE TEHNIČKE DOKUMENTACIJE I PRIBAVLJANJA ODOBRENJA I

# SAGLASNOSTI ZA IZVOĐENJE RUDARSKIH RADOVA

1. Izdavanje Licence za izvođenje rudarskih radova;
2. Izrada rudarskog projekta i njegova revizija;
3. Dobijanje odobrenja za eksploataciju mineralne sirovine na eksploatacionom polju;
4. Dobijanje odobrenja za izvođenje radova po rudarskom projektu;
5. Tehnički prijem rudarskih objekata.

# OSNOVNI ELEMENTI DOKUMENTACIJE VEZANE ZA PONUDU

Tendersku dokumentaciju čine sljedeća dokumenta:

* Koncesioni akt;
* Dokumentacija vezana uz ponudu;
* Uputstvo za podnošenje ponuda i
* Nacrt ugovora o koncesiji.

## Dokumentacija koja se prilaže uz ponudu

Shodno članu 23 Zakona o koncesijama nepodobni da učestvuju na javnom nadmetanju za davanje koncesija su ponuđači:

1. nad kojima je pokrenut postupak stečaja u skladu sa zakonom kojim se uređuje stečaj;
2. koji su pravosnažnom presudom osuđeni za krivično djelo: kriminalnog udruživanja, stvaranje kriminalne organizacije; davanje mita; primanje mita; davanje mita u privrednom poslovanju; primanje mita u privrednom poslovanju; prevare; terorizma; finansiranje terorizma; terorističko udruživanje; učestvovanje u stranim oružanim formacijama; pranja novca; trgovine ljudima; trgovine maloljetnim licima radi usvojenja; zasnivanje ropskog odnosa i prevoz lica u ropskom položaju;
3. koji imaju neizmirene obaveze po osnovu plaćanja svih poreza i doprinosa u skladu sa propisima država u kojima imaju sjedišta;
4. sa kojima je zbog neispunjavanja obaveza raskinut ugovor o koncesiji zaključen u skladu sa ovim zakonom;
5. koji imaju obaveze po osnovu kazni izrečenih u krivičnom i prekršajnom postupku;
6. čiji podaci o poslovanju, svojini, finansijskim i fiskalnim evidencijama iz države u kojoj imaju sjedište, odnosno prebivalište, nijesu dostupni nadležnim organima Crne Gore;
7. čije je odgovorno lice odnosno njegov zakonski zastupnik pravosnažno osuđivan za krivično djelo iz tačke 2 ovog stava.

Izuzetno tačke 3 ovog člana neće se smatrati da je ponuđač nepodoban da učestvuje na javnom nadmetanju za davanje koncesija, koji dokaže da nema obavezu plaćanja odnosno da mu je odobreno odlaganje plaćanja poreza i doprinosa, koje blagovremeno izvršava.

S tim u vezi, u cilju dokazivanja da je ponuđač podoban da učestvuje u postupku javnog nadmetanja, neophodno je dostaviti sljedeću dokumentaciju:

* Izvod iz sudskog, ili drugog odgovarajućeg registra države u kojoj ponuđač ima sjedište- dokaz izdaje CRPS;
* dokaz da protiv ponuđača nije pokrenut postupak stečaja - dokaz/potvrdu izdaje Privredni sud;
* dokaz da ponuđač ili njegov zakonski zastupnik nije pravosnažno osuđeno za krivično djelo kriminalnog udruživanja, stvaranje kriminalne organizacije; davanje mita; primanje mita; davanje mita u privrednom poslovanju; primanje mita u privrednom poslovanju; prevare; terorizma; finansiranje terorizma; terorističko udruživanje; učestvovanje u stranim oružanim formacijama; pranja novca; trgovine ljudima; trgovine maloljetnim licima radi usvojenja; zasnivanje ropskog odnosa i prevoz lica u ropskom položaju – dokaz/potvrdu izdaje Ministarstvo pravde, ljudskih i manjinskih prava, a za fizička lica dokaz/potvrdu izdaje nadležni Osnovni sud;
* dokaz da je ponuđač izmirio obaveze po osnovu svih poreza i doprinosa u skladu sa propisima država u kojima imaju sjedišta – dokaz/e izdaje/u poreski/e organ/i uprave na državnom i lokalnom nivou;
* dokaz da ponuđač nema raskinut ugovor o koncesiji zbog neispunjenja obaveza – dokaz izdaje Komisija za koncesije;
* dokaz da ponuđač nema neizmirenih obaveza po osnovu kazni izrečenih u krivičnom ili prekršajnom postupku - dokaz/potvrdu izdaje Ministarstvo pravde,ljudskih I manjinskih prava .

Navedeni dokazi ne smiju biti stariji od 60 (šezdeset) dana od dana objavljivanja oglasa.

Pored navedenog, ponuđač je dužan dostaviti i:

* Bankarsku garanciju ponude u skladu sa Uputstvom za podnošenje ponuda i
* Popunjeni Obrazac iz Uputstva za podnošenje ponuda.

## Ugovor o koncesiji

Sastavni dio Tenderske dokumentacije je i Nacrt ugovora o koncesiji, koji je dat kao Prilog Koncesionog akta.

## Uputstvo za podnošenje ponuda

Sastavni dio Dokumentacije je i Uputstvo za podnošenje ponuda, koji je dato kao Prilog Koncesionog akta.

# SPISAK PROPISA KOJI SE PRIMJENJUJE U POSTUPKU DAVANJA KONCESIJE I U VRŠENJU KONCESIONE DJELATNOSTI

Propisi koji se primijenjuju u postupku davanja koncesije i vršenja koncesione djelatnosti:

Propisi koji se primijenjuju u postupku davanja koncesije i vršenja koncesione djelatnosti:

* Zakon o koncesijama (“Sl. list CG”, br. 8/09 i 73/19);
* Uredba o bližem načinu sprovođenja postupka javnog nadmetanja u otvorenom i dvostepenom postupku davanja koncesije (“Sl. list CG”, br. 8/09);
* Zakon o rudarstvu („Sl. list CG“, br. 65/08);
* Zakon o geološkim istraživanjima (‘’Sl. list RCG’’, br. 28/93, 27/94, 42/94 i 26/07 i „Sl. list CG“, br. 28/11);
* Zakon o zaštiti i zdravlju na radu („Sl. list CG“, br. 34/14 i 44/18);
* Zakon o planiranju prostora i izgradnji objekata (“Sl. list CG”, br. 64/17, 44/18, 63/18, 11/19 i 82/20);
* Zakon o procjeni uticaja na životnu sredinu („Sl. list RCG“, br. 75/18);
* Zakon o zaštiti prirode („Sl. list CG“, br. 54/16 i 18/19);
* Zakon o životnoj sredini („Sl. list CG“, br. 52/16 i 73/19);
* Zakon o zaštiti kulturnih dobara Crne Gore („Sllist CG“, br. 49/10, 40/11, 44/17 i 18/19);
* Zakon o državnoj imovini (“Sl. list CG”, br. 21/09 i 40/11);
* Uredba o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16);
* Uredba o visini sredstava za sanaciju i rekultivaciju prostora na kojem se izvode rudarski radovi, način obračunavanja, plaćanja i korišćenja tih sredstava („Sl. list CG“, br. 51/11);
* Pravlnik o klasifikaciji, kategorizaciji i proračunu rezervi čvrstih mineralnih sirovina i vođenju evidencije o njima („Sl. list SFRJ“, br. 53/79);
* Pravilnik o rudarskim mjerenjima („Sl. list RCG“, br. 26/94);
* Pravilnik o izradi projekata geoloških istraživanja („Sl. list SRCG“, br. 9/85 i 16/85);
* Pravilnik o sadržini rudarskih projekata („Sl. list CG“, br. 74/09);
* Pravilnik o sadržaju zahtjeva i dokumentaciji za izdavanje dozvole za preradu i/ili zbrinjavanje otpada iz rudarstva ("Službeni list Crne Gore", br. 78/16)
* Pravilnik o tehničkim normativima za površinsku eksploataciju ležišta mineralnih sirovina („Sl. list SFRJ“, br. 62/87);
* Uputstvo o izradi godišnjeg tehničkog izvještaja i godišnjeg finansijskog izvještaja o poslovanju koncesionara koji imaju pravo na eksploataciju mineralnih sirovina („Sl. list RCG“, br. 10/95) i
* ostali propisi.

**Napomena:**

Prikazani parametri i podaci predstavljaju samo okvirnu ocjenu ekonomske opravdanosti investicije i nijesu garancija investitorima na osnovu koje imaju pravo na bilo kakvu štetu, već ponuđač prihvata kompletan rizik prilikom podnošenja ponude.

**P R I L O Z I**

* 1. Nacrt ugovora
* Prilog 1 – obrazac bankarske garancije za Fazu detaljnih geoloških istraživanja
* Prilog 2 – obrazac bankarske garancije za ispunjavanje ugovornih obaveza
* Prilog 3 – obrazac bankarske garancije za rekultivaciju
  1. Prilozi i uputstva
* Obrazac A – Podaci o ponuđaču
* Obrazac B – Tehnička ponuda
* Obrazac C – Forma bankarske garancije za ponudu
* Prilog 4 – Uputstvo za podnošenje ponuda