

**MINISTARSTVO KAPITALNIH INVESTICIJA**

**K O N C E S I O N I A K T**

**O ENERGETSKOJ MINERALNOJ SIROVINI MRKOLIGNITNI UGALJ LOKALITETA**

**„MATARUGE”, OPŠTINA PLJEVLJA**

**PRILOG**

**UPUTSTVO ZA PODNOŠENJE PONUDA**

# Uvod

Uputstvo za podnošenje ponuda (u daljem tekstu: Uputstvo) precizira postupak davanja koncesije za detaljna geološka istraživanja i eksploataciju pojave mineralne sirovine mrkolignitnog uglja lokaliteta „Mataruge”, opština Pljevlja.

Postupak dodjele koncesije se sporovodi u skladu sa Zakonom o koncesijama (“Službeni  
list CG”, broj 8/09 i 73/19), Zaključkom Vlade broj:…….. kojim se daje saglasnost za isključenje javnog nadmetanja i zadužuje Ministarstva kapitalnih investicija da sprovede aktivnosti za dodjelu koncesije za detaljna geološka istraživanja i eksploataciju   
mineralne sirovine mrkolignitnog uglja lokaliteta „Mataruge”, opština Pljevlja, radi dostavljanja ponude od strane AD Rudnik uglja, Pljevlja

Sastavni dio ovog Uputstva čini i:

* Obrazac A - Podaci o ponuđaču,
* Obrazac B - Tehnička ponuda,
* Obrazac C - Forma bankarske garancije za ponudu.

# Komunikacija

Pitanja koja se odnose na dokumentaciju i druge upite treba uputiti Ministarstvu na sljedeću adresu:

Ministarstvo kapitalnih investicija

Rimski trg 46

81000 Podgorica

Crna Gora

TEL: +382 20 482 300;

FAX: +382 20 482 300;

Kontakt lice: Veselin Vukčević

E-mail: vesko.vukcevic @mki.gov.me

Radno vrijeme: 10:00-15:00 UTC+01

# Dokumentacija za dostavljanje ponude

Dokumentaciju za dostavljanje ponude čini: Koncesioni akt o mineralnoj sirovini mrkolignitni ugalj lokaliteta „Mataruge”, opština Pljevlja(u daljem tekstu: Koncesioni akt), Nacrt ugovora o koncesiji i ovo Uputstvo, sa svim pripadajućim prilozima i obrascima.

Ministarstvo kapitalnih investicija je zaduženo da sprovede aktivnosti za dodjelu koncesije za  
detaljna geološka istraživanja i eksploataciju mineralne sirovine mrkolignitnog uglja lokaliteta „Mataruge”, opština Pljevlja, radi dostavljanja ponude od strane AD Rudnik uglja, Pljevlja i dužno je da preda Dokumentaciju za dostavljanje ponude u štampanoj i elektronskoj formi.

# Jezik tenderskog postupka

Crnogorski jezik je zvanični jezik ovog tenderskog postupka.

# Podobnost za učešće u postupku javnog nadmetanja

Bez obzira na isključenje javnog nadmetanja, ponuđač je u obavezi dokazivanja da je  
podoban za dodjelu koncesije i stim u vezi neophodno je dostaviti sljedeću  
dokumentaciju:

* Izvod iz sudskog, ili drugog odgovarajućeg registra države u kojoj ponuđač ima sjedište- dokaz izdaje CRPS;
* dokaz da protiv ponuđača nije pokrenut postupak stečaja - dokaz/potvrdu izdaje Privredni sud;
* dokaz da ponuđač ili njegov zakonski zastupnik nije pravosnažno osuđeno za krivično djelo kriminalnog udruživanja, stvaranje kriminalne organizacije; davanje mita; primanje mita; davanje mita u privrednom poslovanju; primanje mita u privrednom poslovanju; prevare; terorizma; finansiranje terorizma; terorističko udruživanje; učestvovanje u stranim oružanim formacijama; pranja novca; trgovine ljudima; trgovine maloljetnim licima radi usvojenja; zasnivanje ropskog odnosa i prevoz lica u ropskom položaju – dokaz/potvrdu izdaje Ministarstvo pravde, ljudskih i manjinskih prava, a za fizička lica dokaz/potvrdu izdaje nadležni Osnovni sud;
* dokaz da je ponuđač izmirio obaveze po osnovu svih poreza i doprinosa u skladu sa propisima država u kojima imaju sjedišta – dokaz/e izdaje/u poreski/e organ/i uprave na državnom i lokalnom nivou;
* dokaz da ponuđač nema raskinut ugovor o koncesiji zbog neispunjenja obaveza – dokaz izdaje Komisija za koncesije;
* dokaz da ponuđač nema neizmirenih obaveza po osnovu kazni izrečenih u krivičnom ili prekršajnom postupku - dokaz/potvrdu izdaje Ministarstvo pravde,ljudskih I manjinskih prava .

Navedeni dokazi ne smiju biti stariji od 60 (šezdeset) dana od dana objavljivanja oglasa.

Pored navedenog, ponuđač je dužan dostaviti i:

• Bankarsku garanciju ponude u skladu sa Uputstvom za podnošenje ponuda i  
 • Popunjeni Obrazac iz Uputstva za podnošenje ponuda.

Naručilac će odbiti ponudu u slučaju ako je:

* ponuda neblagovremena;
* ponuđač ne dostavi neki od dokaza podobnosti za učešće na javnom nadmetanju;
* u slučaju ako nije dostavljena Bankarska garancija ponude ili ako sadržina teksta  
  garancije ne odgovara zahtjevima iz ovog Uputstva;
* u slučaju ako ponuda nije dostavljena u formi propisanoj ovim Uputstvom ili ako  
  ne sadrži sve elemente propisane ovim Uputstvom;
* u slučaju da informacije i podaci o poslovanju, vlasništvu, finansijska i fiskalna  
  evidencija u zemlji u kojoj strani ponuđač ima sjedište ili prebivalište nijesu  
  transparentni i dostupni crnogorskim nadležnim organima;
* u slučaju ako ponuda nije sačinjena u skladu sa uslovima i zahtjevima iz  
  Koncesionog akta, ovog Uputstva i zakona.

# Format ponude

Ponuda se dostavlja u zatvorenom omotu. Na omotu velikim štampanim slovima piše:

* „PONUDA ZA JAVNO NADMETANJE ZA DODJELU UGOVORA O KONCESIJI ZA DETALJNA GEOLOŠKA ISTRAŽIVANJA I EKSPLOATACIJU POJAVE MINERALNE SIROVINE MRKOLIGNITNOG UGLJA LOKALITETA „MATARUGE “, OPŠTINA PLJEVLJA“
* Naziv i adresa ponuđača
* Adresa Ministarstvo kapitalnih investicija

Omot ponude sadrži dvije odvojene koverte, i to koverta sa originalom ponude, na kojoj  
piše „ORIGINAL“ i koverta sa jednom kopijom ponude, na kojoj piše „KOPIJA“. Obje  
koverte treba da sadrže po dvije posebne, propisno zapečaćene koverte i to kovertu sa  
dokumentacijom za utvrđivanje podobnosti ponuđača – naziva ’’PODOBNOST  
PONUĐAČA’’ i kovertu sa ponudom – naziva ’’TEHNIČKA PONUDA’’.

Sadržaj ponude čine prijavni obrasci, koji su dati kao Prilog 1, Prilog 2 i Prilog 3 ovog  
Uputstva, sa dokumentacijom navedenom u dodacima obrazaca, ispunjeni u skladu sa  
ovim Uputstvom. Detaljan sadržaj ponude je objašnjen u poglavljima 6.1. i 6.2. Uputstva.

Ponuda se uvezuje na način da se ne mogu naknadno ubacivati, odstranjivati ili zamjeniti  
pojedinačni djelovi ponude. Bankarsku garanciju ponude treba upakovati u posebnu pvcdvoslojnu foliju koja je uvezana sa drugim dokazima koji čine sastavni dio ponude.  
Organizacija ponude je prikazana na dijagramu.

## Koverta Podobnost ponuđača

Koverta Podobnost ponuđača sadrži:

a) Pismo ponude  
b) Popunjen Obrazac A – Podaci o ponuđaču  
c) Dokazi o podobnosti iz tačke 5 ovog Uputstva i člana 23 Zakona o koncesijama:  
d) Bankarska garancija ponude u skladu sa tačkom 8 ovog Uputstva  
e) Elektronska verzija ponude (CD/DVD) sa svim elementima ponude u PDF format

## Koverta Tehnička ponuda

Koverta Tehnička ponuda sadrži:

a) Popunjen Obrazac B – Tehnička ponuda  
b) Revidovane finansijske iskaze za poslednje tri godine, sa izvještajima ovlašćenih  
 revizora, u skladu sa zakonom,

# Obavezujući elementi ponude

|  |  |
| --- | --- |
| **R.B.** | **OBAVEZUJUĆI ELEMENTI PONUDE** |
| **7.1** | Ponuđeni procentualni iznos za obračun koncesione naknade |
| **7.2** | Ponuđeni obim godišnje rudarske proizvodnje |
| **7.3** | Finansijski aspekt-prosječni bruto prihod i prosječni profit u posljednje tri godine |
| **7.4** | Kvalitet poslovnog plana i efekti na zapošljavanje i ekonomski razvoj |

## Ponuđeni procentualni iznos za obračun koncesione naknade

Tačkom 8.1.2. Koncesionog akta – Pripadnost grupi ležišta, je definisano da se ležište mrkolignitnog uglja „Mataruge“, na osnovu postojećih karakteristika i očekivanih uslova za eksploataciju, svrstava u četvrtu grupu geogenih ležišta (G4).

Po tom osnovu, shodno Uredbi o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina, procentni iznos za obračun minimalne - početne koncesione naknade (čl. 15 Uredbe) iznosi **5%** od tržišne vrijednosti bilansnih ili eksploatacionih rezervi mrkolignitnog uglja, odnosno, ukupnog tržišnog proizvoda, za koncesioni period za eksploataciju od 12 godina.

Ponuđači mogu ponuditi procentni iznos tržišne vrijednosti bilansnih ili eksploatacionih rezervi mrkolignitnog uglja koji je jednak ili veći od **5%.**

## Ponuđeni obim godišnje rudarske proizvodnje

Tačkom 8.1.1. Koncesionog akta – Rezerve mineralne sirovine, definisano je da prema podacima od ranijih istraživanja očekivane eksploatacione rezerve uglja na predmetnom prostoru iznose 3.600.000 t. što bi se otkopalo planiranim godišnjim kapacitetom od 300 000 t uglja, za period eksploatacije od 12 godina.

Ponuđač može ponuditi obim godišnje rudarske proizvodnje koji je jednak ili veći od 300 000 t uglja.

## Finansijski aspekt – Prosječni bruto prihod i prosječni profit ponuđača u

## posljednje tri godine

## Poslovni plan i efekti na zapošljavanje i ekonomski razvoj

Ponuđač je dužan da u skladu sa parametrima iz Koncesionog akta opiše poslovni plan za realizaciju koncesije i efekte realizacije koncesije na zapošljavanje i ekonomski razvoj.

Poslovni plan treba da sadrži planirana investiciona ulaganja za realizaciju koncesije (ulaganja u nabavku opreme i mehanizacije, u izgradnju infrastrukturnih objekata i u izradu projektne i ostale tehničke dokumentacije, ulaganja u procese pripreme mineralnih sirovina, itd.), zapošljavanje radne snage u procesu eksploatacije, pripreme i primarne prerade, plasman proizvoda na tržište, eventualna valorizacija mineralne sirovine putem prerade itd.

# Bankarska garancije ponude

Obavezan uslov za podnošenje ponude za dodjelu ugovora o koncesiji je dostava bankarske garancije za ponudu u iznosu od 5.000 € (slovima: pethiljada eura), u formatu koji odgovara primjeru datom u Obrascu C, koja je izdata na ime i za račun Ministarstva.

U slučaju da ponuđač ne dostavi bankarsku garanciju ponude, Ministarstvo će odbaciti ponudu.

Ministartvo će aktivirati bankarsku garanciju ponude u sljedećim slučajevima:

1. ponuđač povuče ili opozove svoju ponudu nakon isteka roka za podnošenje ponuda, a u toku propisanog perioda važenja ponuda, ili
2. ponuđač odbije da potpiše ugovor o koncesiji, nakon donošenje odluke Vlade Crne Gore o dodjeli ugovora o koncesiji, ili
3. ponuđač ne dostavi bankarsku garanciju za dobro izvršenje ugovora o koncesiji u formi i sadržaju kao u Prilogu 1, prilikom zaključenja ugovora.

# Rok za podnošenje ponuda

Ponude se dostavljaju na crnogorskom jeziku. Ponude moraju pristići u arhivu Nadležnog organa najkasnije do \_\_\_\_\_\_ 2022. godine do 11:00 časova, što je krajnji rok za podnošenje ponude (u daljem tekstu: Krajnji rok).

Ponude se dostavljaju na sljedeću adresu:

**Ministarstvo kapitalnih investicija**

**Rimski trg 46**

**81000 Podgorica**

**Crna Gora**

Ponude se predaju lično u zatvorenom omotu. Predajom se podrazumijeva fizički prijem od strane arhive Nadležnog organa. Nadležni organ izdaje potvrdu, odnosno evidentira prijem Ponude, sa jasno naznačenim datumom i vremenom prijema ponude.

Ponuda mora da ima važenje najmanje 6 mjeseci od datuma zatvaranja roka za podnošenje ponuda.

Podnesene ponude se mogu povući uz pisani zahtjev ponuđača najkasnije do krajnjeg roka za podnošenje ponuda. Ponuda koja je primljena nakon isteka krajnjeg roka za podnošenje ponuda, smatraće se neblagovremenom. Takođe, zahtjev za povlačenje ponude prispio nakon isteka krajnjeg roka za podnošenje ponuda, smatraće se neblagovremenim. Neblagovremene ponude ili zakasnjeli zahtjevi za povlačenje ponuda neće se razmatrati i biće odbačeni.